Քաղաքական կուսակցությունների դիրքորոշումներում քննարկվող հարցի շուրջ չկա միասնականություն: Թե՛ ընդդիմադիր լեյբորիստների կուսակցության և թե՛ իշխող պահպանողական կուսակցության տեսակետները բաժանվում են երկու խմբի: Անդամակցությանը կողմ արտահայտվող վերջիններիս ներկայացուցիչները, ինչպես նաև Ուելսի, Շոտլանդիայի ազգային կուսակցություններն իրենց դիրքորոշումը հիմնավորում են միության տված տնտեսական առավելություններով: Շոտլանդիայի ազգային կուսակցության ղեկավարը նույնիսկ հայտարարել է, որ ԵՄ կազմից Բրիտանիայի դուրս գալու դեպքում անկախության երկրորդ հանրաքվեն կանցկացնեն: